PROJEKTS

MINISTRU KABINETS

2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2005.gada 22.februāra noteikumos Nr.138 „Valsts asinsdonoru centra nolikums”**

Izdoti saskaņā ar

Valsts pārvaldes iekārtas likuma

16.panta pirmo daļu

1.Izdarīt Ministru kabineta 2005.gada 22.februāra noteikumos Nr.138 „Valsts asinsdonoru centra nolikums” (Latvijas Vēstnesis, 2005, 33., 157.nr.; 2006, 17., 208.nr.) šādus grozījumus:

1.1. izteikt III. nodaļas nosaukumu un 6.punktu šādā redakcijā:

"**III. Centra darbības organizācija**

6. Centra darbu vada direktors. Centra direktors ir valsts civildienesta ierēdnis. Centra direktors pilda Valsts pārvaldes iekārtas likumā noteiktās tiešās pārvaldes iestādes vadītāja funkcijas. Centra direktoru ieceļ amatā un atbrīvo no amata veselības ministrs.”

1.2. papildināt nolikumu ar 6.1 punktu šādā redakcijā:

„6.1 Centra direktoram var būt vietnieki, kuri ir valsts civildienesta ierēdņi.”

1.3. izteikt 10. un 11.punktu šādā redakcijā:

„10. Centra struktūrvienību amatpersonu izdotos administratīvos aktus un faktisko rīcību var apstrīdēt, iesniedzot attiecīgu iesniegumu centra direktoram. Centra direktora lēmumu var pārsūdzēt tiesā.

11. Centra direktora izdotos administratīvos aktus un faktisko rīcību (izņemot šo noteikumu 10.punktā minēto lēmumu) var apstrīdēt Veselības ministrijā. Veselības ministrijas lēmumu var pārsūdzēt tiesā.”.

2. Noteikumi stājas spēkā 2014.gada 1.februārī.

Ministru prezidents V.Dombrovskis

Veselības ministre I.Circene

19.11.2013. 11:19

191

I.Brūvere

67876061, Ieva.Bruvere@vm.gov.lv